*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*129. számú előterjesztés*

Bátaszék Város Önkormányzat Képviselő-testületének 2022. június 22-én

16 órakor megtartandó ülésére

Elektromos gépjármű töltőberendezés üzemeltetésére vonatkozó szerződés jóváhagyása

|  |
| --- |
| **Előterjesztő:** dr. Bozsolik Róbert polgármester  **Készítette**: dr. Firle- Paksi Anna aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság 2022.06.21. |

**Tisztelt Képviselő-testület!**

Bátaszék Város Önkormányzata már meglévő elektromosautó-töltőberendezéseinek üzemeltetésére indikatív ajánlat került bekérésre az MVM Mobiliti Kft.-től (székhelye: 1037 Budapest, Montevideo út 2/C.; adószáma: 23443486-2-41; képviseli: Balogh Szabolcs ügyvezető, a továbbiakban: Mobiliti).

A Mobiliti szolgáltatása nem csak közterületeken elérhető, hanem többek között az Auchan, Decathlon, Tesco, Spar és Interspar áruházaknál, valamint bizonyos Shell töltőállomásoknál is, az ország számos pontján megtalálható:



MVM Mobiliti Kft. „**Mobiliti**” márkanéven CNG- és Elektromos-gépjármű töltőállomásokat telepít, üzemeltet és biztosít töltési szolgáltatást a felhasználók részére.

**Előnyei:**

* A töltők megbízható üzemeltetését és az üzleti környezetbe integrálását az ún. távfelügyeleti informatikai háttérrendszer biztosítja. (A töltők e rendszer által küldik el a töltési adatokat, illetve kapják meg az utasításokat. A rendszer segítségével nem csak a távfelügyelet, de a rendszeres szoftverfrissítések, távoli konfiguráció és hibaelhárítás is megvalósítható.)
* Publikus szolgáltatásukhoz informatikai platformot üzemeltetnek (teljes GDPR megfelelés, simplePay fizetési modul, android kompatibilitás <http://bit.ly/androidmobiliti>, iOS kompatibilitás <http://bit.ly/iosmobiliti>, Mobiliti töltőkön felül az ország összes töltője megtalálható benne)
* felelősségbiztosítás fenntartása az üzemeltetett töltők vonatkozásában
* töltők bevonása MVM Mobiliti Kft. H 1565/2020. határozati számú üzemeltetési engedélyének hatáskörébe (a töltő-üzemeltetői tevékenység tekintetében)

**Publikus üzemeltetés (díjfizetéssel) szabályozási környezete:**

Magyarországon a publikusan működő töltők üzemeltetéséhez a Magyar Energetikai és Közműszabályozási Hivatal (MEKH) e-mobilitás szolgáltatási engedélye szükséges. MVM Mobiliti Kft. a H-1565/2020. határozati számon rendelkezik MEKH elektromos töltőberendezés üzemeltetési engedéllyel, valamint nyilvántartásba van véve, mint elektromobilitás szolgáltató.

**I: Elektromos Töltőberendezés Üzemeltető**, aki gondoskodik a töltőberendezés áramellátásáról (POD-ról vagy Tulajdonos által a töltővel biztosítottan), végzi annak karbantartását és hibaelhárítását, valamint töltőfelügyeleti informatikai rendszert üzemeltet, mellyel biztosítja a felhasználók azonosításának műszaki feltételeit és elérhetővé teszi az elszámoláshoz szükséges töltési adatokat (u.m. idő, energia stb.) az Elektromobilitás-szolgáltató számára egy szabványos informatikai felületen. Töltőberendezés-üzemeltető a töltőt a kapcsolódó szolgáltatásaival együtt bocsátja Elektromobilitás-szolgáltató rendelkezésére díj ellenében. Az elektromos töltőberendezés üzemeltetése **Magyar Energetikai és Közműszabályozási Hivatal (MEKH) engedélyéhez kötött tevékenység.**

**II: Elektromobilitás Szolgáltató,** aki publikusan biztosítja az elektromobilitás szolgáltatást a felhasználóknak (regisztrációval és eseti jelleggel is) mobil-applikáción keresztül, és ellátja az ehhez kapcsolódó elszámolási feladatokat. Ezen felül a publikus üzemidőben folyamatosan elérhető ügyfélszolgálatot működtet a felhasználók számára. A szolgáltató szabadon dönthet a töltők használatának díjszabásáról, amelyből megtéríti az üzemeltető által a rendelkezésére bocsátott töltőberendezés használati díját. Ezen szolgáltatás nyújtása **MEKH bejelentés-köteles tevékenység.**

MVM Mobiliti Kft. üzemeltetési szolgáltatást csak elektromobilitás szolgáltatással együttesen nyújt.

Az indikatív árajánlat tartalmazza a töltőhelyszín kiépítését, de a töltőhelyszín már kiépítésre került korábban Bátaszék Város Önkormányzata által.

**A töltők átvételének feltétele, hogy a töltők karbantartási dokumentációját, valamint fél évnél nem régebbi villamos berendezés felülvizsgálati jegyzőkönyve** átadásra kerüljön. Amennyiben ez nem áll rendelkezésre, úgy az üzemeltetés megkezdését megelőzően szükség van egy **általános, kezdeti karbantartásra, amelynek díja: 94.800,-Ft.**

**A töltők használatáért MVM Mobiliti Kft. forgalomarányos (a felhasznált energiával arányos) bérleti díjat fizet Tulajdonosnak (Önkormányzat).** Vállalkozó informatikai rendszerében rögzített kimeneti, időszaki töltési adatok alapján számított nettó **8,- Ft/kWh + ÁFA.**

**Vállalkozói díj:**

**4.300,- Ft + ÁFA / hó / töltőoszlop, összesen bruttó 5.461.,- Ft /hó/töltőoszlop, összességében: 51.600 Ft/év/töltő.** (Töltőoszlop: 2 db Type2 csatlakozóval szerelt, maximum 2\*22 kW töltési teljesítményt kínáló töltőberendezés)

Jelen előterjesztés mellékletét képezi az elektromos gépjármű töltőberendezés üzemeltetésére és publikus elektromobilitási szolgáltatás nyújtására vonatkozó szerződés, melynek megkötésével stabil szerviz és informatikai hátteret tudunk biztosítani. A szerződés megkötésével a töltőt csak díjfizetés ellenében lehet igénybe venni.

Kérjük az alábbi határozati javaslat elfogadását:

***H a t á r o z a t i j a v a s l a t :***

**elektromos gépjármű töltőberendezés üzemeltetésére és publikus elektromobilitási szolgáltatás nyújtására vonatkozó szerződés jóváhagyására**

Bátaszék Város Önkormányzata Képviselő-testülete

1. MVM Mobiliti Kft.-vel (székhelye: 1037 Budapest, Montevideo út 2/C.; adószáma: 23443486-2-41; képviseli: Balogh Szabolcs ügyvezető) kötendő elektromos gépjármű töltőberendezés üzemeltetésére és publikus elektromobilitási szolgáltatás nyújtására vonatkozó szerződést megkötését – a határozat melléklete szerinti tartalommal – jóváhagyja;
2. a töltők karbantartási dokumentációjának elkészítésével, valamint fél évnél nem régebbi villamos berendezés felülvizsgálatának elvégzésével megbízza az MVM Mbiliti Kft.-t, melynek 94.800,- Ft összegű díját az önkormányzat 2022. évi költségvetésének általános tartalék kerete terhére biztosítja;
3. az a) pontban megjelölt szerződés éves vállalkozói díjának megfizetésére az önkormányzat 2022. évi költségvetésének általános tartalék kerete terhére 52.000,-Ft keretösszeget biztosít.

*Határidő:* 2022. július 15.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: MVM Mobiliti Kft

Bátaszéki KÖH Városüz. Iroda

Bátaszéki KÖH Pénzügyi Iroda

irattár